cyanic-selkie/wikianc huggingface dataset:
जेनिफर केहो
सैन्य सेवा
केहो ने रॉयल मिलिट्री अकादमी सैंडहर्स्ट में अधिकारी प्रशिक्षण प्राप्त किया। १२ दिसंबर २००९ को, उन्हें १६ जून २००८ से उस रैंक में वरिष्ठता के साथ एक लेफ्टिनेंट के रूप में रॉयल इंजीनियर्स, ब्रिटिश सेना में नियुक्त उन्हें 12 जून 2012 को कप्तान के रूप में पदोन्नत किया गया था
केजोक
केजोक (Kejok) भारत के नागालैण्ड राज्य के तुएनसांग ज़िले में स्थित एक गाँव है।
औद्योगिक अन्तरजाल
औद्योगिक अन्तरजाल या 'इंडस्ट्रियल इंटरनेट' जनरल एलेक्ट्रिक (GE) द्वारा प्रस्तुत किया गया शब्द है जो जटिल मशीनरी का नेटवर्कित संसूचकों (सेंसर्स) तथा सॉफ्टवेयर की सहायता से एकीकरण को अभिव्यक्त करता है। औद्योगिक अन्तरजाल के अन्तर्गत आने वाले प्रमुख विषय हैं- मशीन शिक्षण (machine learning), विशाल आंकड़ा (big data), मशीन से मशीन अन्तःक्रिया का इंटरनेट आदि।
डेली केसरी
डेली केसरी मराठी भाषा का समाचार पत्र है।
मालामाल (1988 फ़िल्म)
मालामाल 1988 में बनी हिन्दी भाषा की फ़िल्म है।
संक्षेप
जहॉ एक तरफ सही तरीके से तरफ धन कमाना कठीन कार्य माना जाता है उसके विपरीत निश्चित समय मे सही तरीके से धन का उपयोग करना उससे भी दुर्लभ कार्य है इसी का शानदार चित्रण किया गया है माला-माल नाम के चलचित्र मे
मानदो
मानदो, इंडोनेशिया के उत्तरी सुलावेसी प्रांत की राजधानी है। मानदो, मानदो की खाड़ी में स्थित है और चारों ओर से पहाड़ियों से घिरा हुआ है। शहर की जनसंख्या 405715 है, जो इसे सुलावेसी द्वीप का मकास्सर के बाद दूसरा सबसे बड़ा शहर बनाती है। मानदो की नगर पालिका नौ जिलों में विभाजित है: मलालायांग, सारिओ, वनिया, वेनांग, टिकाला, मपांगेट, सिंगकिल, टुमिनटिंग और बुनाकेन।
लामाचौड खास, हल्द्वानी तहसील
लामाचौड खास, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
अमरनाथ सहगल
अमरनाथ सहगल  को सन २००८ में भारत सरकार द्वारा कला के क्षेत्र में पद्म भूषण से सम्मानित किया था। ये [[दिल्ली से हैं।
देशदूत
देशदूत मराठी भाषा का समाचार पत्र है।
विक्रम पण्डित
विक्रम शंकर पण्डित (जन्म १४ जनवरी १९५७, नागपुर में) की गिनती विश्व के प्रतिष्ठित बैंकरों में होती है। दिसंबर 2007 से अक्टूबर 2012 तक विश्व की सबसे बड़ी बैंकिंग कंपनियों में से एक, सिटीग्रुप के मुखिया रहे। 2008 में अमेरिका के बैंकिंग सैक्टर पर आए भीषण संकट से, जिसमें लेहमैन ब्रदर्स सहित कई सौ बैंक दिवालिया हो गए, सिटीग्रुप को बचा ले जाने का श्रेय उन्हीं को दिया जाता है।
सम्प्रति वे संयुक्त राज्य अमेरिका के न्यूयॉर्क में रहते हैं।
सम्मान
विक्रम पण्डित को सन २००८ में भारत सरकार द्वारा उद्योग एवं व्यापार के क्षेत्र में पद्म भूषण से सम्मानित किया था।
मधुकुल
मधुकुल  अथवा मुदगल अग्रवाल समुदाय का एक गोत्र हैं। बाङ्गली लोगोके राय समुदाय (कुछ राय समुदाय जो के जमिनदार घरानेके है)के गोत्र भि होते है। इनका पेशा ब्यापार करना होता है, साथ हि साथ जमिनदारी।
भाविना पटेल
भाविना हसमुखभाई पटेल (ભાવિના હસમુખભાઈ પટેલ) भारत की महिला पैरा टेबल टेनिस खिलाड़ी हैं। इन्होने आईटीटीएफ पैरा टेबल टेनिस एशियाई क्षेत्रीय चैंपियनशिप-2013 के महिला एकल वर्ग में रजत पदक जीता। विकलांगता के बावजूद ये 2013 आइटीटीएफ पीटीटी एशियाई टेटे क्षेत्रीय चैंपियनशिप में रजत पदक जीतने वाली पहली भारतीय पैरा टेबल टेनिस खिलाड़ी बन गई।
कमांडो (1988 फ़िल्म)
कमांडो 1988 में बनी हिन्दी भाषा की फ़िल्म है।
संगीत
camando
मंगल गोत्र
मंगल एक भारतीय उपनाम और अग्रवाल समुदाय का एक गोत्र हैं।
लोमाटिया तस्मानिका
लोमाटिया तस्मानिका या किंग्स लोमाटिया, प्रोटेसी कुल की एक तस्मानियाई जड़ी है। इसके पौधे के पत्ते चमकदार हरे होते है और यह गुलाबी फूल उत्पन्न करता है परंतु, यह कोई फल अथवा बीज उत्पादित नहीं करता। माना जाता है कि जंगल में किंग्स लोमाटिया की मात्र एक ही जीवित बस्ती बची है।
हालांकि सभी पौधे तकनीकी रूप से अलग होते हैं क्योंकि प्रत्येक का अपना स्वयं का मूल तंत्र होता है, लेकिन सामूहिक रूप यह किसी सबसे अधिक समय से जीवित पौधे के कृंतक हैं। प्रत्येक पौधे का जीवनकाल लगभग 300 वर्ष है, लेकिन हो सकता है कि पौधा अपने कृंतक, कम से कम पिछले 43600 वर्ष से पैदा कर रहा हो (संभवतः135000 साल से)। यह अनुमान जीवाश्मीकृत पत्तियों की रेडियोकार्बन डेटिंग पर आधारित है जो 8.5 किमी की दूरी पर पाई गयीं थी। जीवाश्मीकृत अवशेष और समकालीन पौधे की कोशिका संरचना और आकार भी समान हैं, जो इंगित करता है कि दोनों पौधे त्रिगुणित हैं और इसीलिए त्रिगुणता की अत्यंत दुर्लभ घटना के चलते कृंतक उत्पन्न करते हैं।
फिल्लौरी (फ़िल्म)
फिल्लौरी एक हिंदी रोमांटिक कॉमेडी फ़िल्म है जिसका निर्देशन अन्शाई लाल ने किया है और निर्माण अनुष्का शर्मा और कर्नेश शर्मा ने फॉक्स स्टार स्टूडियोज़ और क्लीन स्लेट फ़िल्म्स के बैनर तले किया है। फ़िल्म में अनुष्का शर्मा, दिलजीत दोसांझ और सूरज शर्मा मुख्य भूमिका में हैं। इसमें अनुष्का शर्मा एक भूत का किरदार निभा रही हैं। फ़िल्म २४ मार्च २०१७ को सिनेमाघरों में प्रदर्शित हुई।
संगीत
फ़िल्म के संगीतकार शाश्वत सचदेव और जसलीन रॉयल हैं और गीतकार अनविता दत्त है। समीर उद्दीन ने फ़िल्म का पार्श्व संगीत बनाया है। फ़िल्म के संगीत वितरण अधिकार टी-सीरीज़ के पास हैं। प्रथम गाना "दम दम" १६ फरवरी २०१७ को रिलीज़ हुआ था। फ़िल्म की सम्पूर्ण एल्बम ६ मार्च २०१७ को रिलीज़ हुई।
पावर
पावर (POWR) एक वेब प्लगइन लरइब्रेरी हैसिसनेछोटेव्यवसरयोांको बढ़नेमेंमदद की है।
इसिहरस
POWR की स्थरपनर 2014 मेंहुई थी और इसकर मुख्यरलय सैन फ्रांससस् को मेंहै। िुलरई 2021 में, POWR प्लुरीबस टेक्नो ॉजीज़ के सरथ जुड़ गया और तेज़ी सेबढ़िेईकरमसभस्पेस मेंउनकर पहलर असिग्रहण बन गयर।
पी सुशीला
पी सुशीला  को सन २००८ में भारत सरकार द्वारा कला के क्षेत्र में पद्म भूषण से सम्मानित किया था। ये [[तमिलनाडु से हैं। पी सुशीला को कई भाषाओं में सर्वाधिक गानों की रिकॉर्डिंग के लिए गिनीज़ वर्ल्ड रिकॉर्ड में शामिल किया गया है। पी सुशीला बहुभाषी प्रसिद्ध गायिका हैं।
देशोन्नति
देशोन्नति मराठी भाषा का समाचार पत्र है।
बराबर गुफाएँ
बराबर गुफाएं भारत के बिहार राज्य के जहानाबाद जिले में गया से 24 किलोमीटर की दूरी पर स्थित गुफाएँ हैं और चट्टानों को काटकर बनायी गयी सबसे पुरानी गुफाएं हैं। इनमें से अधिकांश गुफाओं का संबंध मौर्य काल (322-185 ईसा पूर्व) से है और कुछ में अशोक के शिलालेखों को देखा जा सकता है।
ये गुफाएं बराबर (चार गुफाएं) और नागार्जुनी (तीन गुफाएं) की जुड़वाँ पहाड़ियों में स्थित हैं। बराबर में ज्यादातर गुफाएं दो कक्षों की बनी हैं जिन्हें पूरी तरह से ग्रेनाईट को तराशकर बनाया गया है जिनमें एक उच्च-स्तरीय पॉलिश युक्त आतंरिक सतह और गूंज का रोमांचक प्रभाव मौजूद है। पहला कक्ष उपासकों के लिए एक बड़े आयताकार हॉल में एकत्र होने के इरादे से बनाया गया था और दूसरा एक छोटा, गोलाकार, गुम्बदयुक्त कक्ष पूजा के लिए था, इस अंदरूनी कक्ष की संरचना कुछ स्थानों पर संभवतः एक छोटे स्तूप की तरह थी, हालाँकि ये अब खाली हैं। चट्टानों को काटकर बनाए गए ये कक्ष अशोक (आर. 273 ईसा पूर्व से 232 ईसा पूर्व) और उनके पौत्र दशरथ के मौर्य काल, तीसरी सदी ईसा पूर्व से संबंधित हैं। यद्यपि अशोक स्वयं बौद्ध थे लेकिन एक धार्मिक सहिष्णुता की नीति के तहत उन्होंने विभिन्न जैन संप्रदायों की पनपने का अवसर दिया| इन गुफाओं का उपयोग आजीविका संप्रदाय के संन्यासियों द्वारा किया गया था जिनकी स्थापना मक्खलि गोसाल द्वारा की गयी थी, वे बौद्ध धर्म के संस्थापक सिद्धार्थ गौतम और जैन धर्म के अंतिम एवं 24वें तीर्थंकर महावीर के समकालीन थे। इसके अलावा इस स्थान पर चट्टानों से निर्मित कई बौद्ध और हिंदू मूर्तियाँ भी पायी गयी हैं।
बराबर पहाड़ी की गुफाएं
बराबर पहाड़ी में चार गुफाएं शामिल हैं - कर्ण चौपङ, लोमस ऋषि, सुदामा गुफा और विश्व झोपड़ी. सुदामा और लोमस ऋषि गुफाएं भारत में चट्टानों को काटकर बनायी जाने वाली गुफाओं की वास्तुकला के सबसे आरंभिक उदाहरण हैं जिनमें मौर्य काल में निर्मित वास्तुकला संबंधी विवरण मौजूद हैं और बाद की सदियों में यह महाराष्ट्र में पाए जाने वाले विशाल बौद्ध चैत्य की तरह एक चलन बन गया है, जैसा कि अजंता और कार्ला गुफाओं में है और इसने चट्टानों को काटकर बनायी गयी दक्षिण एशियाई वास्तुकला की परंपराओं को काफी हद तक प्रभावित किया है।
ई.एम. फोर्स्टर की पुस्तक, ए पैसेज ऑफ इंडिया भी इसी क्षेत्र को आधारित कर लिखी गयी है, जबकि गुफाएं स्वयं पुस्तक के सांकेतिक मूल में एक महत्वपूर्ण, यद्यपि अस्पष्ट दृश्य के घटनास्थल के रूप में हैं। लेखक ने इस स्थल का दौरा किया था और बाद में अपनी पुस्तक में मारबार गुफाओं के रूप में इनका इस्तेमाल किया था।
नागार्जुनी गुफाएं
नागार्जुन के आसपास की गुफाएं बराबर गुफाओं से छोटी एवं नयी हैं। यह गुफाएं बराबर की गुफाओं से 1.6 किमी दूर स्थित नागार्जुनी पहाड़ी पर स्थित हैं। इनमें तीन गुफाएं शामिल हैं। ये तीन गुफाएं इस प्रकार हैं:
इन्हें भी देखें
1.पशुओं और अलंकरणों का चित्रण लोमश ॠषि गुफा के घरमुख पर उत्तकिर्ण उन अलंकरणों में सबसे उपर की पट्टिका जालीनुमा (मेहराब) प्रतीत होती है किन्तु जो छिद्र बने हैं वह आर-पर नहीं बल्कि अल्प उत्तकिर्ण हैं। उपर से दुसरे पट्टिका में हाथियों का अंकन है जो दोनों तरफ से केन्द्र की तरफ जाते दिखते हैं। मौर्य कालिन स्थापत्य तथा मूर्ति कला में हाथियों का प्रचुर अंकन देखा जा सकता है। हाथियों का अंकन भगवान बुद्ध के जन्म से काफी निकटता रखता है, जिसे जातक कथाओं में देखा जा सकता है। हाथी स्तूप को दोनों तरफ से केन्द्र की ओर ले जाते अंकित किए गए हैं। यह अंकन बौद्ध धर्म को प्रशारित करने के लिए किए गए प्रयासों को बखूबी दर्शाता है। इस पंक्ति के अंत में निचे दोनों तरफ  एक-एक अलग आकृति का अंकन है, जो मगरमच्छ के जैसा दिखाया गया है हालाँकि कई किताबों में इसका जिक्र आया है और मैने खुद जाकर देखा पर कुछ भी स्पष्ट नहीं लगा है। यहाँ यह अंकन मुझे एक सवालिया निशान की तरह लगता है। कई अलग कला शैलीयों में मगरमच्छ का अंकन है पर मौर्य कालिन कला में और कहीं भी मगरमच्छ का अंकन नहीं मिलता है, यहाँ इस आकृति का होना मेरे लिए शोध का विषय है। पटना के निकटवर्ती क्षेत्रों में कुछ पाल कालिन मूर्तियाँ प्राप्त हुई है जिसमें मगरमच्छ का अंकन है,यह पौराणिक कथाओं से संबंधित है। 2.एक अन्य वास्तु से संबंध लोमश ऋषि गुफा के बारे में अध्ययन करते समय एक शब्द टोडा का आना एक नए रास्ते की तरह था जो मुझे एक नए आयाम से जोड़ने का काम करती है। टोडा एक दक्षिण भारतीय कबिलाई जनजाति है जो निलगीरी के पहाड़ीयों में निवास करते हैं। यहाँ टोडाओं के आवासीय परिसर का संबंध जोड़ने का प्रयास किया गया है, हालाँकि इनके बाड़े में जानकारी नहीं दिया गया है । इनके झोपड़ी की बनावट बराबर की गुफाओं से और आजिवकों के जिवन शैली से टोडास काफी सामान्यता रखती है। टोडा झोपड़ी के घरमुख और आंतरिक बनावट एक जैसी नजर आती है किन्तु इनके अवयव और बनाने का तरिका पूर्णतः भिन्न है। जिस तरह इन झोपड़ों का द्वार चौकोर,छोटा तथा गुम्बदाकार अलंकृत है वैसे हीं लोमश ॠषि गुफा द्वार भी है। इन झोपड़ों के आंतरिक भाग में एक चबुतरा बना होता था जो करण चौपड़ गुफा के जैसा हीं है, जिसका उपयोग बिस्तर के तौर पर किया जाता था। झोपड़ों के बाहर कुछ फासले पर एक रक्षा प्राचीर बना होता था जो उसी पहाड़ी से प्राप्त पत्थरों से बनाया जाता था। टोडा जनजाति आजिवकों के तरह हीं पूर्णतः प्राकृतिक पर निर्भर थे और कठिन नियमों का पालन करते थे। यही कारण है कि समय के साथ इनकी संख्या घटती चली गई। 1960 के दशक में इनकी संख्या लगभग 800 हीं रह गई थी। इनका निवास भी सर्वदा पहाड़ीयों पर हीं देखा गया है।
बीना अग्रवाल
बीना अग्रवाल एक पुरस्कार जीतने वाले विकास अर्थशास्त्री हैं। दिल्ली विश्वविद्यालय में आर्थिक विकास संस्थान में अर्थशास्त्र के निदेशक और प्रोफेसर है। उन्होंने भूमि, आजीविका और संपत्ति के अधिकारों, पर्यावरण और विकास; लिंग की राजनीतिक अर्थव्यवस्था; गरीबी और असमानता; कानूनी परिवर्तन; और कृषि और तकनीकी परिवर्तन पर बड़े पैमाने पर लिखा है। उनके सर्वश्रेष्ठ ज्ञात कार्यों में पुरस्कार विजेता किताब- 'एक फ़ील्ड ऑफ वनस ओन: दक्षिण एशिया में लिंग और भूमि अधिकार पर थी।
जीवनी
बीना अग्रवाल ने दिल्ली के स्कूल ऑफ इकोनॉमिक्स, दिल्ली विश्वविद्यालय से अर्थशास्त्र में डॉक्टरेट की उपाधि अर्जित की और उन्होंने उसने बीए और एमए कैम्ब्रिज विश्वविद्यालय से की है।
तिरुपति वेंकटेश्वर मन्दिर
तिरुपति वेंकटेश्वर मन्दिर एक हिंदू मंदिर है जो भारत के आंध्र प्रदेश के तिरुपति जिले के पहाड़ी शहर तिरुमला में स्थित है । यह मंदिर विष्णु के एक रूप वेंकटेश्वर को समर्पित है, जिनके बारे में माना जाता है कि वे मानव जाति को कलियुग की परीक्षाओं और परेशानियों से बचाने के लिए पृथ्वी पर प्रकट हुए थे। इसलिए इस स्थान का नाम कलियुग वैकुंठ भी पड़ा है और यहां के देवता को कलियुग प्रत्यक्ष दैवम कहा जाता है। इस मंदिर को तिरुमाला मंदिर, तिरुपती मंदिर और तिरूपति बालाजी मंदिर जैसे अन्य नामों से भी जाना जाता है। वेंकटेश्वर को कई अन्य नामों से जाना जाता है बालाजी, गोविंदा और श्रीनिवास। मंदिर तिरुमला तिरुपती देवस्थानम (टीटीडी) द्वारा चलाया जाता है, जो आंध्र प्रदेश सरकार के नियंत्रण में है। टीटीडी के प्रमुख की नियुक्ति आंध्र प्रदेश सरकार द्वारा की जाती है। तमिल के शुरुआती साहित्य में से एक संगम साहित्य में तिरुपति को त्रिवेंगदम कहा गया है। तिरुपति के इतिहास को लेकर इतिहासकारों में मतभेद हैं। लेकिन यह स्पष्ट है कि 5वीं शताब्दी तक यह एक प्रमुख धार्मिक केंद्र के रूप में स्थापित हो चुका था। कहा जाता है कि चोल, होयसल और विजयनगर के राजाओं का आर्थिक रूप से इस मंदिर के निर्माण में खास योगदान था।
अनुश्रुतियां
इस मंदिर के विषय में एक अनुश्रुति इस प्रकार से है। प्रभु वेंकटेश्वर या बालाजी को भगवान विष्णु अवतार ही है। ऐसा माना जाता है कि प्रभु विष्णु ने कुछ समय के लिए स्वामी पुष्करणी नामक सरोवर के किनारे निवास किया था। यह सरोवर तिरुमाला के पास स्थित है। तिरुमाला- तिरुपति के चारों ओर स्थित पहाड़ियाँ, शेषनाग के सात फनों के आधार पर बनीं 'सप्तगिर‍ि' कहलाती हैं। श्री वेंकटेश्वरैया का यह मंदिर सप्तगिरि की सातवीं पहाड़ी पर स्थित है, जो वेंकटाद्री नाम से प्रसिद्ध है।
वहीं एक दूसरी अनुश्रुति के अनुसार, 11वीं शताब्दी में संत रामानुज ने तिरुपति की इस सातवीं पहाड़ी पर चढ़ कर गये थे। प्रभु श्रीनिवास (वेंकटेश्वर का दूसरा नाम) उनके समक्ष प्रकट हुए और उन्हें आशीर्वाद दिया। ऐसा माना जाता है कि प्रभु का आशीर्वाद प्राप्त करने के पश्चात वे 120 वर्ष की आयु तक जीवित रहे और जगह-जगह घूमकर वेंकटेश्वर भगवान की ख्याति फैलाई।
इतिहास
माना जाता है कि इस मंदिर का इतिहास 9वीं शताब्दी से प्रारंभ होता है, जब काँच‍ीपुरम के शासक वंश पल्लवों ने इस स्थान पर अपना आधिपत्य स्थापित किया था, परंतु 15 सदी के विजयनगर वंश के शासन के पश्चात भी इस मंदिर की ख्याति सीमित रही। 15 सदी के पश्चात इस मंदिर की ख्याति दूर-दूर तक फैलनी शुरू हो गई। 1843 से 1933 ई. तक अंग्रेजों के शासन के अंतर्गत इस मंदिर का प्रबंधन हातीरामजी मठ के महंत ने संभाला। हैदराबाद के मठ का भी दान रहा है।
1933 में इस मंदिर का प्रबंधन मद्रास सरकार ने अपने हाथ में ले लिया और एक स्वतंत्र प्रबंधन समिति 'तिरुमाला-तिरुपति' के हाथ में इस मंदिर का प्रबंधन सौंप दिया। आंध्रप्रदेश के राज्य बनने के पश्चात इस समिति का पुनर्गठन हुआ और एक प्रशासनिक अधिकारी को आंध्रप्रदेश सरकार के प्रतिनिधि के रूप में नियुक्त किया गया।
वर्णन
यहां आने वाले प्रत्येक व्यक्ति की सबसे बड़ी इच्छा भगवान वैंकटेश्वर के दर्शन करने की होती है। ऐक १ लाख से भी अधिक श्रद्धालु इस मंदिर में प्रतिदिन दर्शन के लिए आते हैं। भक्तों की लंबी कतारें देखकर सहज की इस मंदिर की प्रसिद्धि का अनुमान लगाया जाता है। मुख्य मंदिर के अलावा यहां अन्य मंदिर भी हैं। तिरुमला और तिरुपति का भक्तिमय वातावरण मन को श्रद्धा और आस्था से भर देता है।
इन तीर्थयात्रियों की देखरेख पूर्णतः टीटीडी के संरक्षण में है।
मुख्य मंदिर
श्री वेंकटेश्वर का यह पवित्र व प्राचीन मंदिर पर्वत की वेंकटाद्रि नामक सातवीं चोटी पर स्थित है, जो श्री स्वामी पुष्करणी नामक तालाब के किनारे स्थित है। इसी कारण यहाँ पर बालाजी को भगवान वेंकटेश्वर के नाम से जाना जाता है। यह भारत के उन चुनिंदा मंदिरों में से एक है, जिसके पट सभी धर्मानुयायियों के लिए खुले हुए हैं। पुराण व अल्वर के लेख जैसे प्राचीन साहित्य स्रोतों के अनुसार कल‍ियुग में भगवान वेंकटेश्वर का आशीर्वाद प्राप्त करने के पश्चात ही मुक्ति संभव है। पचास हजार से भी अधिक श्रद्धालु इस मंदिर में प्रतिदिन दर्शन के लिए आते हैं। इन तीर्थयात्रियों की देखरेख पूर्णतः टीटीडी के संरक्षण में है।
श्री वैंकटेश्वर का यह प्राचीन मंदिर तिरुपति पहाड़ की सातवीं चोटी (वैंकटचला) पर स्थित है। यह श्री स्वामी पुष्करिणी के दक्षिणी किनारे पर स्थित है। माना जाता है कि वेंकट पहाड़ी का स्वामी होने के कारण ही इन्‍हें वैंकटेश्‍वर कहा जाने लगा। इन्‍हें सात पहाड़ों का भगवान भी कहा जाता है। मंदिर के गर्भगृह में भगवान वैंकटेश्चर साक्षत विराजमान है। यह मुख्य मंदिर के प्रांगण में है। मंदिर परिसर में अति सुंदरता से बनाए गए अनेक द्वार, मंडपम और छोटे मंदिर हैं। मंदिर परिसर में मुख्श् दर्शनीय स्थल हैं:पडी कवली महाद्वार संपंग प्रदक्षिणम, कृष्ण देवर्या मंडपम, रंग मंडपम तिरुमला राय मंडपम, आईना महल, ध्वजस्तंभ मंडपम, नदिमी पडी कविली, विमान प्रदक्षिणम, श्री वरदराजस्वामी श्राइन पोटु आदि।
कहा जाता है कि इस मंदिर की उत्पत्ति वैष्णव संप्रदाय से हुई है। यह संप्रदाय समानता और प्रेम के सिद्धांत को मानता है। इस मंदिर की महिमा का वर्णन विभिन्न धार्मिक ग्रंथों में मिलता है। माना जाता है कि भगवान वैंकटेश्‍वर का दर्शन करने वाले हरेक व्यक्ति को उनकी विशेष कृपा प्राप्त होती है। हालांकि दर्शन करने वाले भक्‍तों के लिए यहां विभिन्‍न जगहों तथा बैंकों से एक विशेष्‍ा पर्ची कटती है। इसी पर्ची के माध्‍यम से आप यहां भगवान वैंकटेश्‍वर के दर्शन कर सकते है।
देश के प्रमुख धार्मिक स्थलों में तिरुपति बालाजी मंदिर अत्यंत प्रसिद्ध है। देश-विदेश के कई बड़े उद्योगपति, फिल्म सितारे और राजनेता यहां अपनी उपस्थिति देते हैं.
जानें उनके आश्चर्यजनक तथ्य...
1. मुख्यद्वार के दाएं बालरूप में बालाजी को ठोड़ी से रक्त आया था, उसी समय से बालाजी के ठोड़ी पर चंदन लगाने की प्रथा शुरू हुई।
2. भगवान बालाजी के सिर पर रेशमी केश हैं, और उनमें गुत्थिया नहीं आती और वह हमेशा ताजा रहेते है।
3. मंदिर से 23 किलोमीटर दूर एक गांव है, उस गांव में बाहरी व्यक्ति का प्रवेश निषेध है। वहां पर लोग नियम से रहते हैं। वहीं से लाए गए फूल भगवान को चढ़ाए जाते हैं और वहीं की ही अन्य वस्तुओं को चढाया जाता है जैसे- दूध, घी, माखन आदि।
4. भगवान बालाजी गर्भगृह के मध्य भाग में खड़े दिखते हैं लेकिन, वे दाई तरफ के कोने में खड़े हैं बाहर से देखने पर ऎसा लगता है।
5. बालाजी को प्रतिदिन नीचे धोती और उपर साड़ी से सजाया जाता है।
6. गृभगृह में चढ़ाई गई किसी वस्तु को बाहर नहीं लाया जाता, बालाजी के पीछे एक जलकुंड है उन्हें वहीं पीछे देखे बिना उनका विसर्जन किया जाता है।
7. बालाजी की पीठ को जितनी बार भी साफ करो, वहां गीलापन रहता ही है, वहां पर कान लगाने पर समुद्र घोष सुनाई देता है।
8. बालाजी के वक्षस्थल पर लक्ष्मीजी निवास करती हैं। हर गुरुवार को निजरूप दर्शन के समय भगवान बालाजी की चंदन से सजावट की जाती है उस चंदन को निकालने पर लक्ष्मीजी की छबि उस पर उतर आती है।
9. बालाजी के जलकुंड में विसर्जित वस्तुए तिरूपति से 20 किलोमीटर दूर वेरपेडु में बाहर आती हैं।
10. गर्भगृह मे जलने वाले दिपक कभी बुझते नही हैं, वे कितने ही हजार सालों से जल रहे हैं किसी को पता भी नही है।
मंदिर की चढ़ाई
पैदल यात्रियों हेतु पहाड़ी पर चढ़ने के लिए तिरुमाला तिरुपति देवस्थानम नामक एक विशेष मार्ग बनाया गया है। इसके द्वारा प्रभु तक पहुँचने की चाह की पूर्ति होती है। साथ ही अलिपिरी से तिरुमाला के लिए भी एक मार्ग है।
तिरुमला में
नित्य अन्ना दाना हॉल (मंदिर से एक किमी दूर, शॉपिंग कॉम्प्लेक्स के पास) में शाकाहारी खाना, चटनी, चावल, सांभर, रसम नि:शुल्क मिलता है। रोजाना 25 हजार लोग यहां खाना खाते हैं। दक्षिण भारतीय भोजन के लिए सप्तगिरी वुडलैंड्स रेस्टोरेंट (सप्तगिरी गेस्टहाउस के पास) एक अच्छा विकल्प है। सस्ते खाने के लिए आप स्वामीपुष्कर्नी तीर्थ के पास स्थित ढाबों का मजा ले सकते है। तिरुमला के सभी रेस्टोरेंट्स में खाने की कीमत टीटीडी द्वारा निर्धारित की जाती है।
तिरुपति में
रामी गेस्टलाइन होटल के रेस्टोरेंट में शाकाहारी मांसाहारी दोनों प्रकार का भोजन मिलता है। तिरुपति रेलवे स्टेशन के पास सेल्फ सर्विस उपलब्ध कराने वाला दीपम फूड प्लाजा में बड़ी संख्या में यात्री आते हैं। यहां सफाई का खास ध्यान रखा जाता है। एपीटीडीसी द्वारा संचालित पुन्नमी रेस्टोरेंट में सस्ता, स्वादिष्ट और स्‍वच्‍छ भोजन मिलता है।
खरीदारी
तिरुपति में चंदन की लकड़ी से बनाई गई भगवान वेंकटेश्वर और पद्मावती की मूर्तियां प्रसिद्ध हैं। यहां पर वैसे कलाकार भी है जिससे आप चावल के दानों पर अपना नाम लिखवा सकते है। यह वास्तव में एक अनोखी चीज है जिसे यादगार के तौर पर अपने पास रखा जा सकता है। आंध्र प्रदेश सरकार के लिपाक्षी इंपोरियम में पारंपरिक हस्तशिल्प और वस्त्रों की बुनाई के विभिन्न रूप देखने को मिलते हैं। मंदिर में भगवान वैंकटेश्वर की तस्वीर वाले सोने से सिक्के भी बेचे जाते हैं।
केशदान
इसके अंतर्गत श्रद्धालु प्रभु को अपने केश समर्पित करते हैं जिससे अभिप्राय है कि वे केशों के साथ अपना दंभ व घमंड छोड़ देते है ओर मानव योनी मे जन्म ओर सम्सत पिढी की तरफ से कृतज्ञता हेतु केश समर्पिण किया जाता हैं ।
पुराने समय में यह संस्कार घरों में ही नाई के द्वारा संपन्न किया जाता था, पर समय के साथ-साथ इस संस्कार का भी केंद्रीकरण हो गया और मंदिर के पास स्थित 'कल्याण कट्टा' नामक स्थान पर यह सामूहिक रूप से संपन्न किया जाने लगा। अब सभी नाई इस स्थान पर ही बैठते हैं। केशदान के पश्चात यहीं पर स्नान करते हैं और फिर पुष्करिणी में स्नान के पश्चात मंदिर में दर्शन करने के लिए जाते हैं।
सर्वदर्शनम
सर्वदर्शनम से अभिप्राय है 'सभी के लिए दर्शन'। सर्वदर्शनम के लिए प्रवेश द्वार वैकुंठम काम्प्लेक्स है। वर्तमान में टिकट लेने के लिए यहाँ कम्प्यूटरीकृत व्यवस्था है। यहाँ पर निःशुल्क व सशुल्क दर्शन की भी व्यवस्था है। साथ ही विकलांग लोगों के लिए 'महाद्वारम' नामक मुख्य द्वार से प्रवेश की व्यवस्था है, जहाँ पर उनकी सहायता के लिए सहायक भी होते हैं।
प्रसादम
यहाँ पर प्रसाद के रूप में अन्न प्रसाद की व्यवस्था है जिसके अंतर्गत चरणामृत, मीठी पोंगल, दही-चावल जैसे प्रसाद तीर्थयात्रियों को दर्शन के पश्चात दिया जाता है।
लड्डू
पनयारम यानी लड्डू मंदिर के बाहर बेचे जाते हैं, जो यहाँ पर प्रभु के प्रसाद रूप में चढ़ाने के लिए खरीदे जाते हैं। इन्हें खरीदने के लिए पंक्तियों में लगकर टोकन लेना पड़ता है। श्रद्धालु दर्शन के उपरांत लड्डू मंदिर परिसर के बाहर से खरीद सकते हैं।
ब्रह्मोत्सव
तिरुपति का सबसे प्रमुख पर्व 'ब्रह्मोत्सवम' है जिसे मूलतः प्रसन्नता का पर्व माना जाता है। नौ दिनों तक चलने वाला यह पर्व साल में एक बार तब मनाया जाता है, जब कन्या राशि में सूर्य का आगमन होता है (सितंबर, अक्टूबर)। इसके साथ ही यहाँ पर मनाए जाने वाले अन्य पर्व हैं - वसंतोत्सव, तपोत्सव, पवित्रोत्सव, अधिकामासम आदि।
विवाह संस्कार
यहाँ पर एक 'पुरोहित संघम' है, जहाँ पर विभिन्न संस्कारों औऱ रिवाजों को संपन्न किया जाता है। इसमें से प्रमुख संस्कार विवाह संस्कार, नामकरण संस्कार, उपनयन संस्कार आदि संपन्न किए जाते हैं। यहाँ पर सभी संस्कार उत्तर व दक्षिण भारत के सभी रिवाजों के अनुसार संपन्न किए जाते हैं।
रहने की व्यवस्था
तिरुमाला में मंदिर के आसपास रहने की काफी अच्छी व्यवस्था है। विभिन्न श्रेणियों के होटल व धर्मशाला यात्रियों की सुविधा को ध्यान में रखकर बनाए गए हैं। इनकी पहले से बुकिंग टीटीडी के केंद्रीय कार्यालय से कराई जा सकती है। यह केन्द्रीय कार्यालय सुबह ६ बजे खुलता है। कमरे की बुकिंग के लिए लंबी लाइनें लगती हैं। सामान्यतः पूर्व बुकिंग के लिए अग्रिम धनराशि के साथ एक पत्र व सौ रुपए का एक ड्राफ्ट यहाँ पर भेजना पड़ता है। टीटीडी के स्वामित्व वाले भवनों में रहने की व्यवस्था केवल २४ घंटे के लिए दी जाती है।
भाषा
यहां के लोग मुख्यत:तेलुगु बोलते हैं। लेकिन तमिल, कन्नड़ और अंग्रेजी समझने वाले लोगों की भी बड़ी संख्या हैं। हिंदी भाषा बोलने वाले और हिंदी में किये प्रश्न का जवाब हिंदी में देने वाले कम हैं तिरुपति शहर में।
तापमान
गर्मियों में अधिकतम 43 डि. और न्यूनतम 22 डि., सर्दियों में अधिकतम 32 डि. और न्यूनतम 14 डि. तापमान रहता है।
आवागमन
यहां से निकटतम हवाई अड्डा तिरुपति है। इंडियन एयरलाइंस की हैदराबाद, दिल्ली और तिरुपति के बीच प्रतिदिन सीधी उडा़न उपलब्‍ध है। तिरुपति पर एक छोटा-सा हवाई अड्डा भी है, जहाँ पर मंगलवार और शनिवार को हैदराबाद से फ्लाइट मिल सकती है। तत्पश्चात एपीएसआरटीसी की बस सेवा भी उपलब्ध है जो परिसर तक पहुँचाने में केवल ३० मिनट का समय लेती है। यहां से सबसे पास का रेलवे स्टेशन तिरुपति है। यहां से बैंगलोर, चेन्नई और हैदराबाद के लिए हर समय ट्रेन उपलब्‍ध है। तिरुपति से रेनिगुंटा जंक्शन जो कि तिरुपति से केवल १० किलोमीटर दूर है और गुटूंर तक भी ट्रेन चलती है। रेनिगुंटा जंक्शन से ट्रेन के विकल्प ज्यादा मौजूद हैं। राज्य के विभिन्न भागों से तिरुपति और तिरुमला के लिए एपीएसआरटीसी की बसें नियमित रूप से चलती हैं। टीटीडी भी तिरुपति और तिरुमला के बीच थोड़ी-बहुत नि:शुल्क बस सेवा उपलब्ध कराती है। यहां के लिए टैक्सी भी मिलती है। मौसम के हिसाब से यहां आने का उपयुक्त समय सितंबर से फरवरी के बीच है।
लिसेडी, भिकियासैण तहसील
लिसेडी, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
ऑपरेशन कावेरी
ऑपरेशन कावेरी 2023 के सूडान संघर्ष के दौरान सूडान से भारतीय नागरिकों और विदेशी नागरिकों को निकालने के लिए भारतीय सशस्त्र बलों द्वारा चलाया जाने वाला एक अभियान था।  इसके तहत 17 भारतीय वायुसेना की उड़ानों और 5 भारतीय नौसेना के जहाज की सहायता से कुल 3862 भारतीयों को सूडान से निकाल गया।  निकासी हवा और समुद्र द्वारा आयोजित की गई, अधिकतर पोर्ट सूडान में, जहां अधिकांश निकासी भारतीय नौसेना द्वारा INS सुमेधा के माध्यम से की गई। सूडान से (मुख्य रूप से राजधानी खार्तूम से) हजारों भारतीयों को निकालने के लिए यह ऑपरेशन चलाया गया।
पृष्ठभूमि
सूडान में संघर्षों के इतिहास में विदेशी आक्रमण और प्रतिरोध, जातीय तनाव, धार्मिक विवाद और संसाधनों पर प्रतिस्पर्धा शामिल है। अपने आधुनिक इतिहास में, केंद्र सरकार और दक्षिणी क्षेत्रों के बीच दो गृहयुद्धों में 1.5 मिलियन लोग मारे गए, और दारफुर के पश्चिमी क्षेत्र में जारी संघर्ष ने 20 लाख लोगों को विस्थापित किया और 2,00,000 से अधिक लोगों को मार डाला। 1956 में स्वतंत्रता के बाद से, सूडान में पंद्रह से अधिक सैन्य तख्तापलट हुए हैं लोकतांत्रिक नागरिक संसदीय शासन की संक्षिप्त अवधि को छोड़कर, गणतंत्र के रूप में भी ये ज्यादातर समय सेना द्वारा शासित किया गया है।
15 अप्रैल 2023 को, RSF ने राजधानी खार्तूम सहित देश भर में कई सूडानी सेना के ठिकानों पर एक अचानक हमला किया। 12:00 बजे (सीएटी), RSF बलों ने खार्तूम अंतरराष्ट्रीय हवाई अड्डे, मेरोवे हवाई अड्डे, एल ओबेड हवाई अड्डे के साथ-साथ सोबा में एक बेस पर कब्जा करने का दावा किया। प्रेसिडेंशियल पैलेस और जनरल अल-बुरहान के आवास पर RSF और सेना के बीच झड़पें हुईं, दोनों पक्षों ने दोनों साइटों पर नियंत्रण का दावा किया।
कार्यवाही
24 अप्रैल को, विदेश मंत्रालय ने कहा कि निकासी की तैयारी के तहत भारतीय वायु सेना के दो सी-130जे विमान जेद्दा, सऊदी अरब में स्टैंडबाय पर थे, जबकि भारतीय नौसेना के INS सुमेधा पोर्ट सूडान पहुंच चुका था।
25 अप्रैल को, 278 भारतीयों को समुद्र के रास्ते INS सुमेधा पर पहुंचाया गया।
27-28 अप्रैल की रात भारतीय वायुसेना के सी-130जे विमान ने 121 भारतीयों को लेकर वाडी सीडना एयर बेस से उड़ान भरी थी। उड़ान खतरनाक थी, क्योंकि इस क्षेत्र में लड़ाई चल रही थी (बाद में तुर्की का एक विमान यहाँ फ़ाइरिंग की चपेट में आ गया )। हवाई पट्टी की ओर बढ़ते हुए, भारतीय वायुसेना के पायलटों ने यह सुनिश्चित करने के लिए अपने ऑनबोर्ड इलेक्ट्रो-ऑप्टिकल और इन्फ्रारेड सेंसर का इस्तेमाल किया कि रनवे अवरोधों से मुक्त था और आसपास कोई शत्रुतापूर्ण बल नहीं थे। पायलटों ने एक सामरिक दृष्टिकोण अपनाया - जैसा कि युद्ध क्षेत्रों में किया जाता है - नाइट विजन गॉगल्स का उपयोग करते हुए। उतरने पर, विमान के इंजन को चालू रखा गया जबकि स्वचालित हथियारों से पूरी तरह से लैस आठ भारतीय वायुसेना के गरुड़ कमांडो ने यात्रियों को उनके सामान समेत विमान में सुरक्षित बैठा लिया। रनवे से टेक-ऑफ फिर से नाइट विजन गॉगल्स के साथ किया गया।
28 अप्रैल को कुल 754 भारतीय नागरिकों को निकाल लिया  गया। बचाए गए लोगों में फ्रांसीसी राजनयिक मिशन का एक कर्मचारी और उसका परिवार भी शामिल है।
29 अप्रैल 2023 तक सूडान से लगभग 2400 भारतीय नागरिकों को निकाला गया 5 मई 2023 भारतीय वायु सेना का आखिरी विमान 47 यात्रियों को लेकर स्वदेश लौटा जिसके साथ ही इस ऑपरेशन को समाप्त करने की घोषणा कर दी गई।
मैनकाइंड फार्मा
मैनकाइंड फार्मा एक भारतीय फार्मास्युटिकल और हेल्थकेयर उत्पादक कंपनी है, जिसका मुख्यालय दिल्ली में है। कंपनी के पास एंटीबायोटिक्स से लेकर गैस्ट्रोइंटेस्टाइनल, कार्डियोवस्कुलर, त्वचीय और स्तंभन दोष दवाओं तक के चिकित्सीय क्षेत्रों में दवाएँ हैं।
मैनकाइंड फार्मा कथित तौर पर घरेलू बिक्री के हिसाब से भारत की शीर्ष पांच दवा कंपनियों में से एक है और मात्रा के हिसाब से शीर्ष दो प्रिस्क्रिप्शन दवा कंपनियों में से एक है। मैनकाइंड फार्मा के कुछ उपभोक्ता स्वास्थ्य सेवा ब्रांड अपनी-अपनी श्रेणियों में सबसे अधिक बिक्री कर रहे हैं, जिनमें कंडोम में मैनफोर्स, गर्भावस्था परीक्षण किट में प्रेगा न्यूज, और आपातकालीन गर्भनिरोधक में अनवांटेड-72 शामिल हैं।
इतिहास
मैनकाइंड फार्मा को 1991 में शुरू किया गया था और 1995 में दो भाइयों, रमेश सी. जुनेजा और राजीव जुनेजा के योगदान से सक्रिय रूप से अपना परिचालन शुरू किया, जिन्होंने ₹ 50 लाख की प्रारंभिक पूंजी के साथ कंपनी की स्थापना की। कंपनी को 20 कर्मचारियों के साथ शुरू किया गया था और अपने संचालन के पहले वर्ष में दो राज्यों में लॉन्च किया गया था।
मैनकाइंड फार्मा ने शुरुआत में ग्रामीण बाजार पर ध्यान केंद्रित करते हुए मूल्य-संवेदनशील दवाओं को लक्षित किया; इसके शुरुआती उत्पादों में जीवाणुरोधी दवा ज़ेनफ़्लॉक्स और प्रिस्क्रिप्शन एंटीबायोटिक मोक्सिकाइंड सीवी शामिल थे, जिनकी कीमत बाज़ार में मौजूदा उत्पादों की तुलना में भारी छूट पर थी। कंपनी ने 2007 में मुख्य रूप से यौन स्वास्थ्य देखभाल उत्पादों पर ध्यान केंद्रित करते हुए ओवर-द-काउंटर सेगमेंट में कदम रखा। कंपनी ने एंटीसाइकोटिक सेगमेंट में प्रवेश करने के लिए मैग्नेट लैब्स प्राइवेट लिमिटेड का अधिग्रहण 2007 में किया  ।
2017 में, मैनकाइंड फार्मा ने डायग्नोस्टिक्स और हेल्थकेयर परीक्षण प्रदाता पैथकाइंड लैब्स की स्थापना की।
2022 में, मैनकाइंड ने भारत और नेपाल में पैनेसिया बायोटेक फार्मा के घरेलू फॉर्मूलेशन ब्रांडों का inr 18720000000 में अधिग्रहण किया।. इसके बाद इसने डॉ. रेड्डीज लैबोरेटरीज से एक श्वसन उपचार उत्पाद और एक शिशु त्वचा देखभाल ब्रांड का अधिग्रहण किया। इसने आयुर्वेदिक और हर्बल उत्पाद निर्माता, उपाकर्म आयुर्वेद में भी बहुमत हिस्सेदारी खरीदी।
2022 में, कंपनी ने एग्रीटेक और पालतू जानवरों की देखभाल क्षेत्रों में प्रवेश किया।
उम्मेद सिंह महरा
कैप्टन उम्मेद सिंह महरा, एसि (21 जनवरी 1942 – 06 जुलाई 1971) भारतीय सेना के एक अधिकारी थे। उनकों मरणोपरांत अशोक चक्र के सम्मानित किया गया था।
प्रारंभिक जीवन
कैप्टन उम्मेद का जन्म उत्तराखंड के अल्मोड़ा जिले में एक कुमाऊँनी राजपूत परिवार में हुआ था। 1967 में उन्होंने भारतीय सैन्य अकादमी से स्नातक की उपाधि प्राप्त की और 11 जून को राजपूताना राइफल्स की 19वीं बटालियन में सेकंड लेफ्टिनेंट नियुक्त हुए।  उन्हें ११ जून १९६९ को लेफ्टिनेंट पदोन्नत किया गया था।
कार्य
जुलाई 1971 में, एक कार्यवाहक कप्तान के रूप में, उन्होंने नागालैंड में एक विद्रोही समूह के मुख्यालय के खिलाफ एक दल का नेतृत्व किया। हालांकि एक गोलाबारी में घायल होने के बावजूद, उन्होंने उस ऑपरेशन का नेतृत्व करना जारी रखा जिसमें हथियारों, गोला-बारूद और महत्वपूर्ण दस्तावेजों का एक बड़ा जखीरा था।  वहाँ से लौटने के बाद उनके घावों से शहीद हो गई।  उन्हें भारत के सर्वोच्च शांतिकालीन सैन्य सम्मान अशोक चक्र से सम्मानित किया गया था।
हार्प (HAARP)
हार्प (The High Frequency Active Auroral Research Program (HAARP)) अमेरिका की एक अनुसंधान परियोजना है। यह आयनमंडल से अनुसंधान से सम्बन्धित है। इसे अमेरिकी वायुसेना, जलसेना, अलास्का विश्वविद्यालय, डिफेंस ऐडवांस्ड रिसर्च लैबोरेटरी (DARPA) से वित्तीय सहायता प्राप्त है। इसका उद्देश्य आयनमंडल का अध्ययन करना एवं रेडियो संचार एवं निगरानी के लिये इसके परिवर्धन की सम्भावना का पता लगाना है।
रहीम फहीमुद्दीन डागर
रहीम फहीमुद्दीन डागर  को सन २००८ में भारत सरकार द्वारा कला के क्षेत्र में पद्म भूषण से सम्मानित किया था। ये [[दिल्ली से हैं।
मित्तल
मित्तल एक भारतीय उपनाम एवं अग्रवाल, बरनवाल समुदाय का एक गोत्र हैं।
सुशील कुमार सक्सेना
सुशील कुमार सक्सेना  को सन २००८ में भारत सरकार द्वारा कला के क्षेत्र में पद्म भूषण से सम्मानित किया था। ये [[दिल्ली से हैं।
बोरी बंदर
बोरी बंदर, भारत में मुंबई, की पूर्वी तट रेखा से सटा एक क्षेत्र है, जिसका प्रयोग मुंबई से आयात और निर्यात होने वाले माल के एक गोदाम के तौर पर होता था। बोरी बंदर असल में हिन्दी शब्द बोरी भंडार का ही बिगड़ा रूप है। अंग्रेजों द्वारा भंडार शब्द का उच्चारण बंडार होता था जो धीरे धीरे बंदर बन गया। कुछ लोग बंदर शब्द को बंदरगाह से भी जोड़ते हैं। कुछ भी कहें यहां पर माल को बोरों में भर कर भंडारित किया जाता था। 1850 के दशक में, ग्रेट इंडियन पेनिनसुला रेलवे ने इस क्षेत्र में एक रेलवे टर्मिनस बनाया और स्टेशन का नाम बोरी बंदर रखा गया जिसे बाद में बदलकर विक्टोरिया टर्मिनस और आजकल यह महाराष्ट्र के 17 वीं शताब्दी के राजा शिवाजी के नाम पर छत्रपति शिवाजी टर्मिनस (CSTM) के नाम से जाना जाता है।
16 अप्रैल 1853 को ग्रेट इंडियन पेनिनसुला रेलवे ने भारतीय रेल की औपचारिक शुरुआत बोरी बंदर से ठाणे के बीच भारत की पहली यात्री रेलगाडी को चला कर की थी, जिसने इन दोनो स्टेशनों के बीच 34 किलोमीटर की दूरी तय की थी।
गोआ टाइम्स
गोआ टाइम्स मराठी भाषा का समाचार पत्र है।
भुवनेश्वरी (अभिनेत्री)
भुवनेश्वरी तमिल और तेलुगु फिल्मों की अभिनेत्रियों में से एक है। भुवनेश्वरी ने तमिल और तेलुगु दोनों में विभिन्न सोप ओपेरा में नकारात्मक भूमिकाएं भी निभाई हैं। भुवनेश्वरी ने अपने टेलीविजन शो में एक महिला खलनायक के रूप में एक छवि हासिल की है।
कहा जाता है कि खलनायक भुवनेश्वरी को उनके "कुरकुरे" के सह-कलाकार दुवसी मोहन के साथ रोमांटिक डांस करने के लिए कहा जाता है। खलनायक अभिनेत्री भुवनेश्वरी पर आरोप लगाया गया था, और बाद में वेश्यावृत्ति के आरोपों से बरी हो गई, कहती है कि यह उनके व्यक्तित्व पर एक धब्बा था और मानसिक पीड़ा हमेशा के लिए बनी हुई है।
आओआशी
आओआशी (ア オ ア シ) एक जापानी मांगा श्रृंखला है जिसे यूगो कोबायाशी द्वारा लिखा और चित्रित किया गया है और नाओहिको यूएनो द्वारा एक अवधारणा पर आधारित है। यह जनवरी 2015 से शोगाकुकन की सीनिन मंगा पत्रिका वीकली बिग कॉमिक स्पिरिट्स में क्रमबद्ध किया गया है। इस श्रृंखला में युवा फुटबॉल खिलाड़ी आशितो एओई और टोक्यो एस्पेरियन युवा अकादमी में उनकी यात्रा और अनुभव शामिल हैं।
प्रोडक्शन आईजी द्वारा निर्मित एक एनीमे टेलीविजन श्रृंखला अनुकूलन अप्रैल से सितंबर 2022 तक प्रसारित हुआ।
फरवरी 2023 तक, मंगा की संचलन में 17 मिलियन से अधिक प्रतियां थीं।
कहानी
"आओआशी" एहिमे सिटी मिडिल स्कूल में अपने तीसरे वर्ष के आशितो आओई की कहानी और फुटबॉल कोच तात्सुया फुकुदा के साथ उनकी मुलाकात की कहानी कहता है। आशितो, हालांकि प्रतिभाशाली होकर, एक कठिन लड़का है, लेकिन फुकुदा उस पर विश्वास करता है और उसे अपनी टीम में शामिल होने के लिए आमंत्रित करता है। उसकी कहानी उसके सककूल के खेल के मैदान से लेकर एसपीरीयोन क्लब के उच्च टीम "ए" तक दर्शाई जाती है.
रघुमुदरी श्रीहरी
रघुमुदरी श्रीहरी उर्फ़ श्रीहरी (15 अगस्त 1964 - 9 अक्टूबर 2013) टॉलीवुड अभिनेता थे। उन्होंने अपना कैरियर तेलुगू सिनेमा से आरम्भ किया था।
जीवनी
उनका जन्म विजयवाड़ा के निकट आन्ध्र प्रदेश के कृष्णा जिले में हुआ। उनके माता-पिता गुडीवाड़ा से थे। वो वहाँ से हैदराबाद चले गये और उनके बचपन में बालनगर में रहने लगे।
निधन
9 अक्टूबर 2013 को गुर्दे की बिमारी से जूझ रहे श्रीहरी ने मुम्बई के लीलावती अस्पताल में दम तोड़ दिया। उनकी आयु ४९ वर्ष थी।
बिजासन माता मन्दिर
बिजासन माता मन्दिर मध्यप्रदेश के इंदौर जिले में स्थित देवी दुर्गा का मन्दिर है। यह एक पहाड़ी पर स्थित है और इन्दौर के देवी अहिल्याबाई होल्कर अंतर्राष्ट्रीय विमानक्षेत्र के समीप स्थित है।
पालितपुर
पालितपुर गाँव भारत के पश्चिम बंगाल के पूर्व बर्धमान जिला में स्थित है।  इस गाँव में बंगाल के विख्यात योगी और संत  तिब्बतीबाबा का आश्रम और समाधि है
नैनीताल महोत्सव
उत्तर भारत की प्रख्यात पर्यटक नगरी नैनीताल में नगर पालिका परिषद नैनीताल के द्वारा वर्ष 1952 से माह अक्टूबर में शरदोत्सव का आयोजन प्रतिवर्ष किया गया। वर्ष 1970-71 से पर्यटन विभाग द्वारा इस आयोजन को अपनी ओर से आर्थिक सहायता प्रदान की गयी। तद्दोपरान्त यह आयोजन नगर पालिका परिषद नैनीताल एवं पर्यटन विभाग के संयुक्त तत्वाधान सेआयोजित किया जाता रहा है। जिसमें विभिन्न प्रकार के सांस्कृतिक कार्यक्रमों एवं क्रीड़ा कार्यक्रमों का आयोजन होता है। इस आयोजन से उत्तराखण्ड के पर्वतीय क्षेत्रों में ऑफ सीजन के दौरान भी पर्यटकों का गमनागमन बना रहता है।
वृहद रूप उत्सव
वर्ष 1995 में प्रदेश शासन द्वारा पूरे प्रदेश भर के मेले एवं त्योहारों के लिए कलैण्डर का प्रकाशन किया गया। इस कलैण्डर के अन्तर्गत आयोजित होने वाले शरदोत्सवों को प्रतिवर्ष जिलेवार आयोजित किये जाने एवं उसे महोत्सव का रूप दिये जाने का निर्णय लिया गया तथा इनका आयोजन वृहद् रूप में किया जाने लगा। नैनीताल नगर में शरदोत्सव को पूरे कुमायुं मण्डल का आयोजन मान कर इसको कुमायुं महोत्सव के नाम से वर्ष 1997 में आयोजित किया गया। नैनीताल में शरदोत्सव का आयोजन यथावत रहा तथा कुमायुं महोत्सव का आयोजन कुमायुं मण्डल के विभिन्न जनपदों में किया गया, नैनीताल में कुमॉयु महोत्सव का आयोजन शरदोत्सव, नैनीताल के साथ संयुक्त रूप से कुमायुं शरदोत्सव के नाम से किया गया। तदोपरान्त वर्ष 2003-04 से कुमायुं शरदोत्सव के महत्व एवं सफलता एवं इसमें पर्यटकों की रूचि को ध्यान में रखते हुए शासन द्वारा इसके व्यापक प्रचार-प्रसार हेतु इसका नाम नैनीताल महोत्सव रखा गया है तथा तब से वर्ष 2003-04 एवं 2004-05 में दो बार नैनीताल महोत्सव का आयोजन माह अक्टूबर/नवम्बर में सफलतापूर्वक सरोवर नगरी नैनीताल में किया जा चुका है।
उत्सव काल
नैनीताल महोत्सव मुख्य रूप से शरद ऋतु के आगमन पर अक्टूबर माह में 6 से 10 दिनों तक आयोजन समिति के निर्णयानुसार तिथि निर्धारित कर आयोजित किया जाता है।
कैसे पहुंचें
नैनीताल राज्य के सभी प्रमुख स्थलों जुडा है तथा बस, टैक्सी तथा अन्य स्थानीय यातायात की सुविधायें उपलब्ध है।
आंग्ल-अफ़ग़ान युद्ध
आंग्ल-अफ़ग़ान युद्ध तीन युद्धों को सम्मिलित रूप से कहा जाता है जिसे पहले सिर्फ अफ़ग़ान युद्ध के नाम से जाना जाता था। पहले अफ़ग़ानिस्तान की लड़ईयां ब्रिटिश राज के खिलाफ हुई थी पर 2001 में अमेरिका तथा उससे पहले 1980 के दशक में सोवियतो के साथ संघर्ष ने इन युद्धो के नाम आंग्ल-अफ़ग़ान युद्ध कर दिये। ये तीन युद्ध हैं -
के पद्मनाभैया
के पद्मनाभैया  को सन २००८ में भारत सरकार द्वारा प्रशासकीय सेवा के क्षेत्र में पद्म भूषण से सम्मानित किया था। ये [[दिल्ली से हैं।
नागल
नागल एक भारतीय उपनाम एवं अग्रवाल समुदाय का एक गोत्र हैं।
लालपुर नायक, हल्द्वानी तहसील
लालपुर नायक, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
गोमांतक
गोमांतक मराठी भाषा का समाचार पत्र है।
लक्ष्मीचंद्र जैन
लक्ष्मीचंद जैन का जन्म 1909 ईं में नौगाँव में हुआ। अंग्रेज़ी तथा संस्कृत में एम.ए. किया। कुछ दिनों तक दिल्ली के रेडियो केंद्र से संबद्ध रहे। इसके बाद साहू जैन औद्योगिक प्रतिष्ठान और भारतीय ज्ञानपीठ में रहते हुए, दिल्ली प्रकाशनों के संपादक तथा नियोजक के पद पर कार्य किया। वे ज्ञानपीठ द्वारा प्रकाशित 'ज्ञानोदय' मासिक पत्र के संपादक भी रहे। हिंदी के नये साहित्य के प्रकाशन तथा प्रसार में आपका योगदान महत्वपूर्ण है।
हिंदी के नये ढंग के गद्य-लेखकों में आपका नाम विशेष रूप से उल्लेखनीय है। कई नये प्रकार के गद्य-माध्यमों का भी आपने प्रयोग किया है। 'ज्ञानोदय' के अंकों में प्रकाशित 'जो वे स्वयं न कह पाए' इसी प्रकार की रचनाएँ हैं। विभिन्न लेखकों के सहयोग से प्रस्तुत धारावाहिक उपन्यास 'ग्यारह सपनों का देश' की नियोजना भी आपने की। स्फुट विषयों पर लिखे गए निबंधों के संकलन 'काग़ज़ की किश्तियाँ' (1958 ई.) तथा 'नए रंग, नए ढंग' (1961 ई.) शीर्षक से प्रकाशित आपकी प्रमुख कृतियाँ हैं।
घासा
घासा भारतीय राज्य राजस्थान के उदयपुर जिले की मावली तहसील का एक गांव है। है।यहां की कुल जन संख्या 3611 है जिनमें 1767 महिला और 1884 पुरुष हैं। साक्षरता दर 59.82% है जिनमें पुरुष की 71.80% और महिला की 47.31% है।
मन्मथनाथ गुप्त
मन्मथनाथ गुप्त (जन्म: ७ फ़रवरी १९०८ - मृत्यु: २६ अक्टूबर २०००) भारतीय स्वतन्त्रता संग्राम के एक प्रमुख क्रान्तिकारी तथा सिद्धहस्त लेखक थे। उन्होंने हिन्दी, अंग्रेजी तथा बांग्ला में आत्मकथात्मक, ऐतिहासिक एवं गल्प साहित्य की रचना की है। वे मात्र १३ वर्ष की आयु में ही स्वतन्त्रता संग्राम में कूद गये और जेल गये। बाद में वे हिन्दुस्तान रिपब्लिकन ऐसोसिएशन के सक्रिय सदस्य भी बने और १७ वर्ष की आयु में उन्होंने सन् १९२५ में हुए काकोरी काण्ड में सक्रिय रूप से भाग लिया। उनकी असावधानी से ही इस काण्ड में अहमद अली नाम का एक रेल-यात्री मारा गया जिसके कारण ४ लोगों को फाँसी की सजा मिली जबकि मन्मथ की आयु कम होने के कारण उन्हें मात्र १४ वर्ष की सख्त सजा दी गयी। १९३७ में जेल से छूटकर आये तो फिर क्रान्तिकारी लेख लिखने लगे जिसके कारण उन्हें १९३९ में फिर सजा हुई और वे भारत के स्वतन्त्र होने से एक वर्ष पूर्व १९४६ तक जेल में रहे । स्वतन्त्र भारत में वे योजना, बाल भारती और आजकल नामक हिन्दी पत्रिकाओं के सम्पादक भी रहे। नई दिल्ली स्थित निजामुद्दीन ईस्ट में अपने निवास पर २६ अक्टूबर २००० को दीपावली के दिन उनका जीवन-दीप बुझ गया।
संक्षिप्त जीवन परिचय
मन्मथनाथ गुप्त का जन्म ७ फ़रवरी सन् १९०८ ई. को वाराणसी में हुआ। उनके पितामह (दादा जी) आuद्यानाथ गुप्त बंगाल छोडकर सन् १८८० में ही हुगली से बनारस आ गये थे। मन्मथनाथ के पिता वीरेश्वर गुप्त पहले नेपाल के विराट नगर में प्रधानाध्यापक थे बाद में वे बनारस आ गये। मन्मथ की पढाई-लिखाई दो वर्ष तक नेपाल में हुई फिर उसे काशी विद्यापीठ में दाखिल करा दिया गया।
कच्ची आयु में ही क्रान्तिकारी
क्रान्तिकारी आन्दोलन के एक क्रियाशील सदस्य रहे, जिन दिनों की चर्चा बाद में उन्होंने अपनी पुस्तक 'क्रान्तियुग के संस्मरण' (प्रकाशन वर्ष: 1937 ई0) में की है। वे संस्मरण इतिहास के साथ-साथ अकाल्पनिक गद्य-शैली के अच्छे नमूने भी हैं। आपने क्रान्तिकारी आन्दोलन का एक विधिवत इतिहास भी प्रस्तुत किया है - भारत में सशस्त्र क्रान्तिकारी चेष्टा का इतिहास (प्रकाशन वर्ष:1939 ई.)।
साहित्यिक अवदान
गुप्त जी ने साहित्य की विभिन्न विधाओं में लिखा है। आपके प्रकाशित ग्रन्थों की संख्या 80 के लगभग है। कथा साहित्य और समीक्षा के क्षेत्र में आपका कार्य विशेष महत्व का है। बहता पानी (प्रकाशन वर्ष: 1955 ई.) उपन्यास क्रान्तिकारी चरित्रों को लेकर चलता है। समीक्षा-कृतियों में कथाकार प्रेमचंद (प्रकाशन वर्ष: 1946ई.), प्रगतिवाद की रूपरेखा (प्रकाशन वर्ष: 1953 ई.) तथा साहित्य, कला, समीक्षा (प्रकाशन वर्ष: 1954 ई.) की अधिक ख्याति हुई हैं।
प्रमुख पुस्तकें
मन्मथ जी की जो पुस्तकें चर्चा में रहीं उनके नाम इस प्रकार हैं
मनोविश्लेषण में रुचि
मनोविश्लेषण में आपकी काफ़ी रुचि रही है। आपके कथा-साहित्य और समीक्षा दोनों में ही मनोविश्लेषण के सिद्धांतों का आधार ग्रहण किया गया है। काम से संबंधित आपकी कई कृतियाँ भी हैं, जिनमें से 'सेक्स का प्रभाव' (प्रकाशन वर्ष: 1946 ई.) विशेष रूप से उल्लेखनीय है। बाद में वे भारत सरकार के प्रकाशन विभाग से भी सम्बद्ध रहे और आजकल पत्रिका का सम्पादन किया।
भारत और विश्व साहित्य संगोष्ठी में शिरकत
विज्ञान भवन, नई दिल्ली में "भारत और विश्व साहित्य पर प्रथम अन्तर्राष्ट्रीय संगोष्ठी" में मन्मथनाथ गुप्त भी उपस्थित थे। एक भारतीय प्रतिनिधि ने जब उनके नेता राम प्रसाद 'बिस्मिल' पर कलम और पिस्तौल के पुरोधा - पं० रामप्रसाद 'बिस्मिल' शीर्षक से एक शोधपत्र प्रस्तुत किया तो मन्मथ जी बहुत खुश हुए और उन्होंने उसे शाबाशी देते हुए कहा - "क्रान्त जी ने तो आज साहित्यकारों की संसद में भगत सिंह की तरह विस्फोट कर दिया!"
रसलपुर गाँव, भगवानपुर (बेगूसराय)
रसलपुर भगवानपुर, बेगूसराय, बिहार स्थित एक गाँव है।
भूगोल
भौगोलिक दृष्टि से देखा जाय तो ये बहुत अच्छा है पास में बलान नदी की संगम धारा गांव की खूबसूरती में चार चांद लगा देती है और वहीं पश्चिम की और लहलहाते खेत जहाँ पर रसलपुर की आधी आबादी खेती करके अपना जीवन यापन करते हैं। लगभग 7000 बीघा में फैला हुआ खेत जहां एक बार आदमी चल जाये तो आने का मन नहीं करेगा। बगल में उत्तर में भगवानपुर प्रखंड ही जिससे यहां की जनता को और भी आसानी होती है किसी भी कागजी काम में दक्षिण में बनहारा गांव स्तिथ है जिसे रसलपुर का भाई कहा जाता है। इस गांव बड़े किसान ठाकुर जी(भगवान) है (ठाकुरबारी) है
जनसांख्यिकी
जनसंख्या के मामले से यह गांव छोटा है जबकि क्षेत्रफल की दृष्टि से बड़ा गांव है लगभग 100-150 परिवार यहां बसे हैं लगभग 1500-1700 आदमी यहाँ निवास करते हैं। जिसमे 800 आदमी जबकि 750 औरत हैं बाकी बच्चे। सभी जाति धर्म के लोग यहां मिलकर रहते हैं पूरा समाज परिवार की तरह रहता है गांव के बड़े बुजुर्ग शांतिप्रिया ढंग से इस समाज को चलाते हैं
यातायात
यातायात के मामले में दहिया सबसे अच्छा गांव है रसलपुर से होकर बेगूसराय-दलसिंग्सराय पथ गुजरता है जो शहर से डायरेक्ट जोड़ता है। पूरे गांव में ऐसा कोई जगह नहीं है जहां आपको कच्ची सड़क दिखे। यहां से बेगूसराय, दलसिंग्सराय, समस्तीपुर, पटना, वैशाली के लिए बस मिलता है। इस गांव में ज्यादातर सभी व्यक्ति के पास अपनी गाड़ी है गांव में बस की सुविधा और बढ़िया है
आदर्श स्थल
यहां पर बलान नदी स्तिथ पुरानी घाट बड़ी ठाकुरवारी और शिव मंदिर, दुर्गा मन्दिर शांभवी शक्तिपीठ रसलपुर महेश जिसके संस्थापक आचार्य राम नरेश झा जी है यह मंदिर दिव्य ऊर्जा से भरा हुआ है, देखने लायक जगह है। हर साल दुर्गा पूजा में दुर्गा मंदिर के परिसर में और  में यहां मेला लगता है और हज़ारों श्रद्धालुओं का भीड़ लगता है। छठ पूजा में बलान नदी के पास  में श्रद्धालुओं की जो भीड़ लगती है वो अति शोभनीय रहता है । यहां वेद पढ़ने वाले विद्यार्थी भी रहते हैं वैदिक पद्मनाभ झा।
शिक्षा
इस गांव में एक प्राथमिक विद्यालय और एक स्वामी सहजानंद सरस्वती महंत चिंतामणि दास महाविद्यालय रसलपुर महेश है ओरहुल देवी इस गांव की प्रथम महिला शिक्षिका थी आचार्य राम नरेश झा जी जो की साहित्य से एमए किए हैं बहुत ज्ञानी है और वेद के विद्यार्थी आचार्य पद्मनाभ झा है//
प्रथम आंग्ल-अफ़ग़ान युद्ध
प्रथम आंग्ल-अफ़ग़ान युद्ध जिसे प्रथम अफ़ग़ान युद्ध के नाम से भी जाना जाता है, 1839 से 1842 के बीच अफ़ग़ानिस्तान में अंग्रेजों और अफ़ग़ानिस्तान के सैनिकों के बीच लड़ा गया था। इसकी प्रमुख वजह अंग्रज़ों के रूसी साम्राज्य विस्तार की नीति से डर था। आरंभिक जीत के बाद अंग्रेज़ो को भारी क्षति हुई, बाद में सामग्री और सैनिकों के प्रवेश के बाद वे जीत तो गए पर टिक नहीं सके।
पृष्ठभूमि
अफगानिस्तान में रूसियों की बढ़ती उपस्थिति अंग्रेज़ो की चिन्ता का कारण बन रही थी, क्योंकि वे इसके पड़ोसी देश भारत पर कई हिस्सों में राज़ कर रहे थे। अंग्रेज़ो ने अलेक्ज़ेंडर बर्न्स नामक एक जासूस को अफ़गानिस्तान की स्थिति और वहाँ के सैन्य सूचनाओं को इकठ्ठा करने सन् १८३१ में काबुल भेजा। बर्न्स ने एक साल के दौरान कई महत्वपूर्ण भौगोलिक और सामरिक जानकारियाँ इकठ्ठा की और उसकी लिखी किताब मशहूर हो गई। अपने काबुल प्रवास के दौरान उसने वहाँ रूसी गुप्तचरों के बारे में भी ज़िक्र किया जिससे ब्रिटिश शासन को एक नई जानकारी मिली। उसको पुरस्कारों से नवाजा गया।
पश्चिमी अफ़ग़ानिस्तान में हुए एक ईरानी आक्रमण में हेरात ईरानी साम्राज्य का फ़िर से हिस्सा बन गया और पूर्व में पेशावर पर रणजीत सिंह के सिख साम्राज्य का अधिकार हो गया। इस स्थिति में अफ़ग़ान अमीर दोस्त मुहम्मद ख़ान ने ब्रिटिश साम्राज्य से मदद मांगी पर उन्होंने सहायता न दी। इसके बाद रूसी गुप्तचरों और दूतों के काबुल में होने से अंग्रेज़ों को डर हो गया कि कहीँ रूसी मध्य एशिया के रास्ते अफ़गानिस्तान में दाख़िल हो गए तो उनके भारतीय साम्राज्य बनाने के सपने में रूसी आक्रमण का डर शामिल हो जाएगा। इसकी वजह से उन्होंने अफ़गानिस्तान पर आक्रमण कर दिया।
युद्ध
अंग्रेज़ों ने १८३९ में दक्षिण में क्वेटा से अफ़ग़ानिस्तान में प्रवेश किया। आरंभ में अंग्रेजो ने कांधार, ग़ज़नी तथा काबुल जैसे शहरो पर अधिकार कर लिया। वहाँ पर अंग्रेज़ों ने अफ़गान गद्दी के पूर्व दावेदार शाह शुजा को अमीर घोषित कर दिया जो अब तक कश्मीर और पंजाब में छुपता रहा था। पर वो लोकप्रिय नहीं रहा और अफ़गान लोगों की नज़रों में विदेशी कठपुतली की तरह लगने लगा। 1841 में अफ़ग़ानी लोगो ने काबुल में अंग्रेजो के खिलाफ़ विद्रोह कर दिया। उन्होने ब्रिटिश सैनिकों को मार कर उनके किले को घेर लिया। 1842 के शुरुआत में अंग्रेजो ने आत्म-समर्पण कर दिया। 1842 में उन्हें सुरक्षित बाहर निकलने का रास्ता दे दिया गया। लेकिन जलालाबाद के अंग्रेज़ी ठिकाने पर पहुँचने से पहले अफ़ग़ान आक्रमण से लगभग सभी लोग मर गए और एक व्यक्ति वापस पहुँच सका। इस घटना से ब्रिटिश सेना में डर सा पैदा हो गया।
१८४२ में ब्रिटिश दुबारा अफ़ग़ानिस्तान में दाखिल हुए लेकिन अपनी जीत सुनिश्चित करने के बाद लौट गए।
1878 में अंग्रेज़ो ने पुनः चढ़ाई की जो द्वितीय आंग्ल-अफ़ग़ान युद्ध के नाम से जाना गया।
वी रामचंद्रन
वी रामचंद्रन  को सन २००८ में भारत सरकार द्वारा प्रशासकीय सेवा के क्षेत्र में पद्म भूषण से सम्मानित किया था। ये [[केरल से हैं।
शिव मंदिर, छिंदगाँव, बस्तर
शिव मंदिर, छत्तीसगढ़ राज्य के बस्तर जिले में छिंदगाँव नगर में स्थित है। यह स्मारक छत्तीसगढ़ राज्य द्वारा संरक्षित है।
युक्रेन
युक्रेन पूर्वी यूरोप में स्थित एक देश है। इसकी सीमा पूर्व में रूस, उत्तर में बेलारूस, पोलैंड, स्लोवाकिया, पश्चिम में हंगरी, दक्षिणपश्चिम में रोमानिया एवं मॉल्डोवा और दक्षिण में काला सागर और अजोव सागर से मिलती है। देश की राजधानी होने के साथ-साथ सबसे बड़ा नगर भी कीव है। युक्रेन का आधुनिक इतिहास ९वीं शताब्दी में तब से प्रारम्भ होता है जब यह 'कीवियन रुुस' के नाम से एक बड़ा और शक्तिशाली राज्य बनकर खड़ा हुआ। परन्तु १२वीं शताब्दी में यह महान उत्तरी लड़ाई के बाद क्षेत्रीय शक्तियों में विभाजित हो गया। १९वीं शताब्दी में इसका बड़ा भाग रूसी साम्राज्य का और बाकी का भाग आस्ट्रो-हंगेरियन नियंत्रण में आ गया। बीच के कुछ वर्षो के उथल-पुथल के पश्चात १९२२ में सोवियत संघ के संस्थापक सदस्यों में से एक बना। १९४५ में यूक्रेनियाई एसएसआर संयुक्त राष्ट्रसंघ का सह-संस्थापक सदस्य बना। सोवियत संघ के विघटन के बाद युक्रेन पुनः स्वतंत्र देश बना।
नाम की उत्पत्ति
यूक्रेन के नाम की व्युत्पत्ति के बारे में अलग अलग परिकल्पनाये हैं। सबसे व्यापक और पुरानी परिकल्पना के अनुसार इसका अर्थ "परदेश" है, जबकि हाल ही के कुछ अध्ययन में इसका एक अलग ही अर्थ "मातृभूमि" या "क्षेत्र, देश" का दावा किया जा रहा है। अधिकतर इंग्लिश बोलने बाले देशों में इसे "द यूक्रेन" के नाम से ही जाना जाता है।
१९वी शताब्दी,प्रथम विश्व युद्ध, और क्रांति
१९वीं सदी में, ऑस्ट्रिया और रूस के बीच में यूक्रेन की स्थिति एक ग्रामीण क्षेत्र जैसी ही थी। इन देशो में होते तेजी से शहरीकरण और आधुनिकीकरण के बीच यूक्रेन में भी राष्ट्रवाद, बुद्धिजीवीवर्ग का उदय हुआ जिनमे प्रमुख नाम राष्ट्रीय कवि तारस शेवचेन्को (1814-1861) तथा राजनीतिक विचारक मिखाइलो द्राहोमनोव (1841-1895) का रहा। रूस-तुर्की युद्ध (1768-1774) के बाद, रूस के शासको ने यूक्रेन में रह रहे तुर्कीयों की जन्संख्या में कमी लाने के लिए, विशेष कर क्रीमिया में जर्मन आव्रजन को प्रोत्साहित किया, जिसका लाभ आगे चल कर कृषिक्षेत्र में हुआ
१९वीं सदी के आरम्भ में, यूक्रेन से रूसी साम्राज्य के सुदूर क्षेत्रों में लोगो का पलायन किया गया था। १८९७ की जनगणना के अनुसार, साइबेरिया में 223,000 और मध्य एशिया में 102,000 यूक्रेनियन थे। जबकि 1906 में ट्रांस-साइबेरियन रेलवे के उद्घाटन के बाद अतिरिक्त 1.6 मिलियन लोगो को यूक्रेन के बाहर बसाया गया। यूक्रेन के बाहर यूक्रेनी की इतनी बड़ी जनसँख्या के कारण, सुदूर पूर्वी क्षेत्र, "ग्रीन यूक्रेन" के रूप में जाना जाने लगा।
१९वीं सदी में राष्ट्रवादी और समाजवादी पार्टियों का उदय हुआ। ऑस्ट्रियन गैलिसिया, हैब्सबर्ग्ज़ की अपेक्षाकृत उदार नियम के तहत, राष्ट्रवादी आंदोलन का केंद्र बन गया।
प्रथम विश्व युद्ध में यूक्रेन ने केन्द्रीय शक्तियों, की ओर से ऑस्ट्रिया के तहत, तथा ट्रिपल इंटेंट, की ओर से रूस के तहत में प्रवेश किया। 35 लाख यूक्रेनियन, इम्पीरियल रूसी सेना के साथ लड़ाई लड़ी है, जबकि 250,000 ऑस्ट्रो-हंगेरियन सेना के लिए लड़ाई लड़ी। ऑस्ट्रो-हंगेरियन अधिकारियों रूसी साम्राज्य के खिलाफ लड़ने के लिए यूक्रेनी सेना की स्थापना की। जिसे यूक्रेनी गैलिशियन् सेना का नाम दिया गया, जोकि विश्व युद्ध के बाद भी (1919-23) में बोल्शेविक और पोल्स के खिलाफ लड़ाई लड़ते रहे। यहाँ तक की ऑस्ट्रिया में रुशियो के साथ उदार भावना रखने वालो को कठोरता के साथ दमन किया गया।